Kulow (SN/mwe). Přistajeni Kulowskeho twarskeho zawoda su mjez druhim za to zamołwići, na zjawnych městnosćach komuny, a to tež we wjesnych dźělach, prawidłownje papjerniki wuprózdnjeć. Jurij Brösan, zastupowacy hamtski nawoda města Kulowa, podšmórny, zo dźěłaćerjo při tydźenskej kołojězbje tež při městu přisłušacych hrajkanišćach pozastanu a tam „za prawym hladaja“. Wšako wudźeržuje Kulow wjace hač dwaceći hrajkanišćow, w kóždej wsy jedne. Tohorunja w Kulowskej lěsnej kupjeli abo při měšćanskim haće móža dźěći krosnować a so čumpać.
Wjetšinu hrajkanišćow su po přewróće připrawili, te z NDRskeho časa su dospołnje ponowili, dokelž nowym předpisam njewotpowědowachu. Za wosebje derje wuhotowane hrajkanišćo, kaž w Spalach, tak Jurij Brösan, dyrbiš něhdźe 30 000 eurow nałožić.
szl_Latn pol_Latn